b'\n_START_ARTICLE_\nVelike civilizacije \xc5\xbeivot, mit i umjetnost\n_START_SECTION_\nOpis\n_START_PARAGRAPH_\nSvaka od ukupno deset knjiga ima po 145 stranica sa fotografijama i ilustracijama u boji. Slike su raspore\xc4\x91ene po gotovo svim stranicama i razli\xc4\x8ditih su veli\xc4\x8dina. Knjiga ima glatke, tvrde korice, na kojima se nalazi naslov knjige, naslov skupa knjiga te ime autora. Na prednjoj se korici nalazi po nekoliko fotografija i ilustracija, neke prikazuju gra\xc4\x91evine civilizacije, a neke samo jednu skulpturu ili objekt koji se isti\xc4\x8de kod opisane civilizacije. Stranice knjiga su tanke, \xc4\x8detvrtaste i glatke \xc5\xa1to omogu\xc4\x87ava lak\xc5\xa1e kori\xc5\xa1tenje i \xc4\x8ditanje knjiga._NEWLINE_Na prvoj stranici svake knjige nalazi se prvi naslov knjige, nakon toga slijedi fotografija preko cijele stranice. Glavni naslov nalazi se na tre\xc4\x87oj stranici te uz njega, nalazi se i naslov skupa knjiga, ime autora te pokoja ilustracija ili manja fotografija. Sadr\xc5\xbeaj se nalazi na po\xc4\x8detku svake knjige. Svaka knjiga po\xc4\x8dinje uvodom kojim se razja\xc5\xa1njavaju osnovni pojmovi. Knjige tako\xc4\x91er sadr\xc5\xbeavaju kronologiju civilizacije koju opisuju, literaturu koja je kori\xc5\xa1tena za izradu svake knjige postebno, kazalo s naslovima, podnaslovima i zna\xc4\x8dajnijim pojmovima te naposljetku izvori fotografija.\n_START_SECTION_\nRad na knjigama\n_START_PARAGRAPH_\nAutori knjiga su stranci, te su neki od autora pisali i dvije knjige. Izdava\xc4\x8di skupa knjiga su 24sata, Planet Marketing Institutional i Liber Novus, a knjige su izdane 2008. godine. Pripremu za tisak obavio je Westerna Comunicazione d.o.o.'